open-index/open-wikipedia-markdown huggingface dataset:
רגנאר קלבאן

**רגנאר קלבאן** (נולד ב-30 באוקטובר 1985; ויליאנדי שבאסטוניה) הוא כדורגלן עבר אסטוני ששיחק בעמדת הבלם.

## קריירת מועדונים
קלבאן התחיל את הקריירה שלו במחלקת הנוער של אלבה, בשנת  הוא עלה לקבוצה הבוגרת. עונה לאחר מכן הצטרף לויליאנדי טולאביק, ועונה לאחר מכן עבר לפלורה טאלין. ב-31 באוגוסט 2004 קלבאן הושאל לוולרנגה ל-3 חודשים. ב-19 בספטמבר 2004 הוא ערך את הופעת הבכורה שלו בניצחון 1:4 נגד מולדה. לאחר שהסתיימה תקופת ההשאלה, המועדונים סיכמו שהשחקן יישאר במועדון הנורווגי עד ה-30 בנובמבר 2005. לאחר שהיה שותף רק ב-2 משחקים שוחרר, וב-4 באוגוסט 2005, הוא חתם על חוזה לשלוש שנים בהראקלס אלמלו ההולנדית. חמישה ימים לאחר מכן, הוא ערך את הופעת הבכורה שלו בליגה נגד RKSV DCG. ב-31 בדצמבר 2006 הבקיע את שער הבכורה שלו בליגה בתיקו 2:2 נגד ויטסה ארנהיים. ב-29 בדצמבר 2007 קלבאן האריך את החוזה שלו בהראקלס עד ה-30 ביוני 2008.

ב-27 בינואר 2009, הושאל לא.ז. אלקמאר עד לסיום העונה עם אופציה לחוזה של 4 שנים. ב-4 בפברואר 2009 ערך את הופעת הבכורה שלו בניצחון 0:1 נגד רודה. אחרי שהיה שותף עם בזכייה של המועדון באליפות, הקבוצה מימשה את האופציה עליו והוא חתם ל-4 שנים במועדון. ב-29 בספטמבר 2009, ערך את הופעת הבכורה שלו בשלב הבתים של ליגת האלופות בתיקו 1:1 נגד סטנדרד לייז' ובכך הוא הפך לאסטוני הראשון שרושם דקות משחק בליגת האלופות. למרות זאת באותה עונה הוא לא זכה לדקות משחק. לאחר מינויו של גטייאן ורביק קלבאן חזר להרכב. הוא הבקיע את שער הבכורה שלו במסגרת אירופאית בסיבוב השלישי של מוקדמות הליגה האירופית, בניצחון 0:2 נגד גטבורג. ב-10 בנובמבר 2010 קלבאן הבקיע בניצחון 0:3 נגד פ.ס.וו. איינדהובן במסגרת הגביע ההולנדי.

ב-2 ביולי 2012, חתם לשנתיים באאוגסבורג. ב-14 בספטמבר 2012 הוא ערך את הופעת הבכורה שלו בתיקו 0:0 נגד וולפסבורג.

ב-20 ביולי 2016 חתם קלבאן בליברפול האנגלית. ב-14 באוגוסט ערך את הופעתו הבכורה בקבוצה בניצחון 3–4 על ארסנל.

ב-17 באוגוסט 2018 חתם קלבאן בקליארי.

ב-1 ביולי 2021 חתם קלאבן בפאידה לינאמסקונד מליגת העל האסטונית.

## קריירה בינלאומית
ב-3 ביולי 2003 הוא ערך את הופעת הבכורה שלו נגד  במסגרת גביע הים הבלטי. ב-31 במאי 2006 הבקיע את שער הבכורה שלו במשחק ידידות נגד . ב-29 בפברואר 2012 הוא קיבל לראשונה את סרט הקפטן במשחק ידידות נגד , מאז הוא נשאר קפטן הנבחרת.

ב-2019 פרש מהמדים הלאומיים.

## תארים
**פלורה טאלין**
*אליפות אסטוניה: 
*הסופר קאפ האסטוני: 

**אלקמאר**
*אליפות הולנד: 

;פאידה
* הגביע האסטוני: 2021/2022

**אישיים**
* הכדורגלן האסטוני של השנה (7) : , , , , , , 

## קישורים חיצוניים

קטגוריה:כדורגלנים אסטונים
קטגוריה:בלמי כדורגל אסטונים
קטגוריה:כדורגלני פלורה טאלין
קטגוריה:כדורגלני וולרנגה
קטגוריה:כדורגלני הראקלס אלמלו
קטגוריה:כדורגלני א.ז. אלקמאר
קטגוריה:כדורגלני אאוגסבורג
קטגוריה:כדורגלני ליברפול
קטגוריה:כדורגלני קליארי
קטגוריה:כדורגלני פאידה לינאמסקונד
קטגוריה:כדורגלני נבחרת אסטוניה
קטגוריה:אסטונים שנולדו ב-1985
יהודה לייב קמינר

הרב **יהודה הלוי (יוד'ל) קמינר** (מכונה **ר' יוד'ל חנצ'ינר**; תקפ"ז, 1827 – כ"ד בתשרי תרנ"ב, 1891) היה תלמיד חכם חסידי בפולין, חותנו של האדמו"ר בעל השפת אמת מגור.

## תולדותיו
נולד בלייפניק, בנו של מאיר יחיאל קמינר, שהיה חתנו של רבי ברוך פרנקל-תאומים, בעל ה"ברוך טעם". משפחתו, קמינר, מיוחסת לרבי אברהם גומבינר, בעל ה"מגן אברהם" ("קמינר" הוא שיבוש של "גומבינר"). בילדותו התייתם מאמו ועבר עם אביו להתגורר בברדיצ'ב שבאוקראינה. בשנת 1838, בהיותו כבן 11, שב לפולין וגדל בבית סבתו. 

נישא להדסה, בתו של משה חיים רוטנברג, אחיו של רבי יצחק מאיר אלתר, בעל ה"חידושי הרי"ם" מגור. לאחר נישואיו נסע לקוצק והיה מתלמידי הרבי מקוצק. כמו כן היה מתלמידי בעל החידושי הרי"ם והרבי מאלכסנדר חנוך הניך הכהן לוין. 

לאחר פטירת חותנו ניהל את עסקיו המסועפים והיה מגדולי העשירים היהודים בפולין. התגורר בעיירה חנצ'ין שבפולין, וכונה על שמה "ר' יודל חנצ'ינר". למד בחברותא עם קרוב משפחתו רבי פנחס אליהו רוטנברג מפילץ. ניהל חליפת מכתבים עם גדולי התורה בדורו, ובהם דודו רבי חיים הלברשטאם מצאנז, שמכנהו בתואר "הרבני החריף".

בשנת תרכ"ב (1862) נישאה בתו יוכבד-רבקה לרבי יהודה לייב אלתר, שהתמנה לימים לאדמו"ר מגור. בעת נישואיו היה רבי יהודה לייב בן 15. כדי שלא יהיה שמו של החתן כשם החותן, ציווה הסב החידושי הרי"ם להוסיף לשמו של נכדו את השם "אריה". לאחר שרבי יהודה אריה לייב אלתר התמנה לאדמו"ר התבטל הרב קמינר בפני חתנו כחסיד לרבו.

נפטר באסרו חג של חג הסוכות תרנ"ב בחוץ לארץ. הותיר אחריו שמונה בנים וארבע בנות. נינתו נישאה ליהודה מאיר אברמוביץ.

בשנת תרצ"ח (1938) יצא לאור בפולין הספר "דגל יהודה" ובו חידושי התורה שלו על התורה, התלמוד והשולחן ערוך. עורך הספר הוא הרב יעקב מאיר בידרמן, חתנו של חתנו ה"שפת אמת", שאף הוסיף הגהות משלו. בשנת תשכ"ו יצאה מהדורה חדשה של הספר על ידי צאצאו משה חיים קמינר. בסוף הספר נספח הקונטרס "אלון בכות" ובו רשימה של מאות מצאצאיו של הרב קמינר שנספו בשואה.

## לקריאה נוספת

* יצחק אלפסי, **אנציקלופדיה לחסידות**, כרך ב'

* תולדות חייו של ר' יודל קמינר, בסוף הספר "דגל יהודה", ירושלים, תשכ"ו

## קישורים חיצוניים
* דגל יהודה – ספרו של  החסיד ר' יוד'ל קמינר במהדורה מחודשת, אתר היברובוקס

קטגוריה:רבנים פולנים
קטגוריה:חסידי גור
קטגוריה:משפחת אלתר
דרווין קיצ'ן

**דרווין קיצ'ן** (באנגלית: **Derwin Kitchen**; נולד ב-14 במאי 1986 בג'קסונוויל, ארצות הברית) הוא כדורסלן אמריקאי. ב־2019 שיחק בדפנסור ספורטינג האורוגוואית. גובהו 1.95 מטרים.

## קריירה
דרווין קיצ'ן שיחק בנבחרת הכדורסל של אוניברסיטת המדינה של פלורידה בליגת המכללות. במשך שלוש השנים בהם היה באוניברסיטה, העמיד ממוצעים של 8.8 נקודות ו-5.1 ריבאונדים. קיצ'ן התחיל את הקריירה המקצועית שלו במדי מכבי ראשון לציון מליגת העל הישראלית בכדורסל, הוביל אותה לפיינל פור של הליגה ונבחר לחמישיית העונה בליגת העל של עונת 2011/12. בראשון לציון הוא סיים עם ממוצעים של 14.5 נקודות, 7.2 ריבאונדים ו-3.3 אסיסטים למשחק.

בעונת 2012/13 עבר לקבוצת ליגת העל היוונית, פנאתינאיקוס אך בשל מיעוט דקות עזב אותה לאחר 9 משחקים בלבד. בהמשך העונה הצטרף למועדון הקרואטי צדביטה זאגרב במדיו העמיד ממוצעים של 3.8 נקודות, 2.9 ריבאונדים ו-2.1 אסיסטים למשחק.

בעונת 2013/14 דרווין קיצ'ן עבר להפועל ירושלים והוליך אותה לרבע גמר היורוקאפ. במהלך אותה עונה, הצטיין קיצ'ן במדי קבוצתו עם 9 נקודות, 6.6 ריבאונדים ו-5.9 אסיסטים.

ב־2017/18 שיחק בעמדת הקלע בקבוצת הפועל אילת בליגת העל בכדורסל.

## קישורים חיצוניים

* פרופיל השחקן באתר היורוליג

## הערות שוליים

קטגוריה:אמריקאים ילידי פלורידה
קטגוריה:ג'קסונוויל: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי ראשון לציון
קטגוריה:כדורסלני הפועל ירושלים
קטגוריה:כדורסלני פנאתינאיקוס
קטגוריה:כדורסלני צדביטה זאגרב
קטגוריה:כדורסלני עירוני נהריה
קטגוריה:כדורסלני אוניברסיטת המדינה של פלורידה
קטגוריה:כדורסלני טרבזונספור
קטגוריה:כדורסלני הפועל אילת
קטגוריה:פלורידה: כדורסלנים
קטגוריה:אמריקאים שנולדו ב-1986
Emblem3

**Emblem3** (בעברית: **אמבלם3**) היא להקת רגאיי-פופ אמריקאית ממדינת וושינגטון. בלהקה חברים האחים וסלי וקיטון סטרומברג. היא עלתה לראשונה לתודעה הציבורית כאשר השתתפה בעונתה השנייה של התוכנית אקס פקטור בארצות הברית. הם הוחתמו בחברת התקליטים Syco Records של המפיק סיימון קאוול ובחברת התקליטים קולומביה רקורדס. הסינגל הראשון שלהם, (Chloe (You're the One I Want, יצא ב-15 באפריל 2013, ואלבום הבכורה שלהם, *Nothing to Lose*, יצא ב-30 ביולי 2013.

## קריירה
### הקמת הלהקה
דרו צ'דוויק ווסלי סטרומברג הקימו את הלהקה לראשונה כשהיו בבית הספר התיכון, שמה של הלהקה היה American Scholars. באותו הזמן, אחיו של וסלי, קיטון סטורמברג, שכיום חבר בלהקה, היה רק בן תשע ולא השתתף עימם בלהקה אך עבד על הקלטות ביתיות משלו והיה צופה בעבודתם של צ'דוויק ווסלי. וסלי סרומברג עבר להנטינגטון ביץ' אשר בקליפורניה ואילו דרו צ'אדוויק חבר אליו לאחר שסיים תיכון. קיטון סרומברג עבר גם הוא לקליפורניה, נרשם לבית ספר לאמנות בקרבת מקום והצטרף אליהם. במרתף ביתם הם יצרו את האלבום *Bite Your Lip and Take It* תחת השם American Scholars. לאחר שעברו על שמות רבים החליטה השלישייה לשנות את שם הלהקה לשם "Emblem3" והמשיכו להופיע באזור הנטינגטון ביץ'.

### 2012: ה[[אקס פקטור ישראל|אקס פקטור]]
בשנת 2012 נבחנה הלהקה לעונה השנייה של התוכנית אקס פקטור עם השיר Sunset Blvd, שיר מקורי של הלהקה שנכתב על ידי דרו. הם הגיעו לחצי הגמר והודחו במקום רביעי עם השיר "Hey Jude" של הביטלס. בזכות התוכנית, הלהקה צברה מעריצים ואוהדים רבים.

### 2013-היום: ''Nothing to Lose''
בדצמבר 2012 התחילה השלישייה להקליט את אלבום הבכורה שלה Nothing To Lose, האלבום שוחרר ב-30 ביולי 2013. הסינגל המוביל של האלבום היה (Chloe (You're the One I Want, והסינגל השני של האלבום היה 3000 Miles. הלהקה הייתה למופע הפותח של הזמרת סלינה גומז בסיבוב ההופעות שלה, *Stars Dance Tour *שהתחיל באוגוסט 2013. ב-5 בדצמבר 2013, הודיעה הלהקה על סיבוב הופעות משלה בשם #Bandlife.

ב-2 ביוני 2014 שחררה הלהקה את המיני-אלבום הראשון שלה - *Songs from the Couch, Vol. I*.

ב-20 ביוני 2014 הודיעה הלהקה באתר האינטרנט שלה, שחבר הלהקה דרו צ'דוויק עוזב את הלהקה לטובת קריירת סולו, וב-27 באוקטובר 2014 שחררה הלהקה מיני-אלבום חדש, הפעם ללא צ'אדיווק, בשם *Forever Together*.

## חברי הלהקה
* וסלי טרנט סטרומברג, נולד ב-6 בדצמבר 1993 - קולות ראשיים, גיטרה, תופים
* קיטון רוברט סטרומברג, נולד ב-16 ביולי 1996 - גיטרת בס, קולות גיבוי, גיטרה

### חברים לשעבר
* דרו מייקל צ'אדוויק, נולד ב-1 באוקטובר 1992 - קולות ראשיים, ראפ, גיטרה (2014-2012)

## דיסקוגרפיה
### אלבומי אולפן
* (*Nothing to Lose *(2013

### מיני אלבום
* (*Songs from the Couch, Vol. 1 *(2014
* (Forever Together - EP (2014)

### סינגלים
* (Chloe (You're the One I Want) (2013
* (2013) 3000 Miles

## קישורים חיצוניים
* 

קטגוריה:להקות בנים
קטגוריה:להקות פופ אמריקניות
קטגוריה:להקות פופ רוק
קטגוריה:משתתפי אקס פקטור (ארצות הברית)
קטגוריה:אמני סייקו מיוזיק
קטגוריה:זוכי פרס בחירת הנוער
מבלוט ארדינץ'

**מבלוט ארדינץ**' (בטורקית: **Mevlüt Erdinç**; נולד ב-25 בפברואר 1987) הוא כדורגלן עבר טורקי.

## קריירת מועדונים
ארדינץ' התחיל את הקריירה שלו במחלקת הנוער של סושו. הוא ערך את הופעת הבכורה שלו בעונת  בניצחון 0–1 נגד אז'אקסיו. בעונת  הצליח לבסס את מקומו בהרכב הקבוצה, כאשר כבש 11 שערים בעונה זו. בעונת  סיים כמלך השערים של המועדון עם 12 שערים.

ב-28 ביוני 2009 חתם לארבע שנים בפריז סן-ז'רמן תמורת 9 מיליון אירו. ב-29 ביולי 2009 הבקיע את שער הבכורה שלו במשחק ידידות נגד פיורנטינה. ארגינג הבקיע את שער הבכורה שלו בפריז בניצחון 1–3 נגד לה מאן. באוגוסט  נבחר לשחקן החודש בצרפת. את עונת  סיים ארדינץ' כמלך השערים של קבוצתו עם 15 שערים, ואף נבחר לשחקן העונה בקבוצתו. בעונת  חלה ירידה ביכולת של השחקן עקב פציעות שונות והוא כבש רק 8 שערים בליגה. בקיץ  רכש שייח' נאסר אל חלאפי את המועדון ובעקבות הגעתם של שחקנים רבים התערער מעמדו של השחקן במועדון.

ב-25 בינואר 2012 חתם בסטאד רן ל-3 וחצי שנים תמורת 7.5. מיליון אירו.

ב-17 ביולי 2015 חתם לשלוש שנים בהנובר 96 עבור 3.5 מיליון יורו.

ב-7 בינואר 2016 הושאל לגנגאן עד לסוף העונה.

ב-10 ביוני 2016 הושאל למץ.

## קריירה בינלאומית
ארדינץ' נולד בצרפת להורים טורקים והיה יכול לשחק בשתי הנבחרות, אך הוא בחר ב. ב-26 במרץ 2008 ערך את הופעת הבכורה שלו בנבחרת בתיקו 2-2 נגד . ארדינץ' נכלל בסגל הנבחרת לקראת יורו 2008, והגיע עם הנבחרת לחצי הגמר.

## תארים
**סושו**
*הגביע הצרפתי: 

**פריז סן-ז'רמן**
*הגביע הצרפתי: 

## קישורים חיצוניים

קטגוריה:כדורגלנים טורקים
קטגוריה:חלוצי כדורגל טורקים
קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני סושו
קטגוריה:כדורגלני פריז סן-ז'רמן
קטגוריה:כדורגלני סטאד רן
קטגוריה:כדורגלני סנט אטיין
קטגוריה:כדורגלני הנובר 96
קטגוריה:כדורגלני גנגאן
קטגוריה:כדורגלני מץ
קטגוריה:כדורגלני איסטנבול בשאקשהיר
קטגוריה:כדורגלני אנטליהספור
קטגוריה:כדורגלני פנרבחצ'ה
קטגוריה:כדורגלני פתיח קארגומרוק
קטגוריה:כדורגלני קוג'אליספור
קטגוריה:כדורגלני אומרנייספור
קטגוריה:כדורגלני נבחרת טורקיה
קטגוריה:כדורגלני יורו 2008
קטגוריה:טורקים שנולדו ב-1987
ביילי

קטגוריה:שמות משפחה
קטגוריה:שמות משפחה איריים
קטגוריה:שמות משפחה לפי עיסוק
נבלי הדור

**נִבְלִי הָדוּר **(שם מדעי: *Menura novaehollandiae*) הוא מין של ציפור שיר אוסטרלית בגודל פסיון ממשפחת הנבליים, החיה באזורים מיוערים וביערות לחים. הנבלי ניזון בעיקר מתולעים, חרקים, עכבישים, ולעיתים זרעים. את מזונו הוא מוצא על קרקע יער הגשם. הנבלי ההדור כמעט ולא עף, ורק "דואה" לעיתים בין ענפים נמוכים.
## מאפיינים
אורכו של זכר נבלי 90-80 ס"מ, ואורך הנקבה 84-74 ס"מ. משקלו של הנבלי כ-1 ק"ג. זוהי אחת מציפורי השיר הגדולות ביותר. נבליים צעירים דומים במראם לנקבה. גופם של הזכר הנקבה חום-אפור, בעוד בטנם וראשם אפורים.

הזכר ידוע בזנבו המפואר (אורכו כ-50 ס"מ), אותו הוא מניף בתצוגת החיזור שלו. הזנב מכיל 16 נוצות, שתיים מהן כתומות-לבנות ומזכירות בצורתן לירה (מכאן שמו האנגלי והעברי של העוף: Lyrebird, נבלי) ותריסר נוצות אחרות דמויות תחרה. במהלך תצוגת החיזור המרהיבה שלו הוא מרים את זנבו הארוך בצורה אופקית, ומחקה באופן יוצא מן הכלל קולות של עופות יער וצלילים שונים. בסדרה "חיי הציפורים", דייוויד אטנבורו הציג תיעוד של זכר נבלי מחקה, מלבד קולות של כ-20 מינים של עופות-יער שונים, גם צלילים של צילום, מסור חשמלי ואזעקת מכונית. הנבלי גם תועד מחקה צלילים של ירייה במשחקי וידאו ובנייה על ידי נשיונל ג'יאוגרפיק.

עונת החיזור והקינון מתחילה באמצע החורף. הזכר מתחיל לשיר כחצי שעה לפני הזריחה. הנקבה בונה לבדה את הקן ומטפלת בגוזלים. הקן נבנה בצורה של כיפה, ומוסווה לעיתים קרובות בעזרת שרכים וטחב. הנקבה מטילה ביצה אחת. כתשעה חודשים לאחר הבקיעה, הגוזל עוזב את הקן ונהיה עצמאי.

## קישורים חיצוניים

* נבלי הדור, באתר אויסואקס-בירדס

## הערות שוליים

ימין|ממוזער|נבלי ממבט אחורי

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1801
קטגוריה:טקסונים שתוארו בידי ג'ון לאת'אם
קטגוריה:נבליים
קטגוריה:עופות יערות הגשם של אוקיאניה
בגיהנום של מטה

**בגיהנום של מטה** ("בגיהנום של מטה: רשימות קצין עברי בשבי רוסיה") הוא ספרו של אביגדור המאירי, המתאר את חוויותיו כשבוי בסיביר במהלך מלחמת העולם הראשונה. המאירי לחם בחזית המזרחית כקצין זוטר בצבא האימפריה האוסטרו-הונגרית.

הספר הוא המשכו של הספר השגעון הגדול (יצא ב-1929), שתיאר בגוף ראשון את חוויותיו של צעיר יהודי משכיל, העוסק בכתיבה ומעורה בחוגי הבוהמה האינטלקטואלית של בודפשט, אשר מגויס למלחמה. הספר תיאר את הכשרתו כקצין, את טבילת האש שלו, את הקרבות בהם השתתף, ולבסוף את נפילתו בשבי. הספר השגעון הגדול היה לרב-מכר במושגי אותם זמנים, ונמכר באלפי עותקים.

"בגיהנום של מטה" מתאר את חוויותיהם הקשות בשבי של המספר (המאירי עצמו), משרתו פאלי וחברו מרגלית.  על אף האירועים הטראומטיים שעוברים הגיבורים בשבי הרוסי האכזר, מצליח המאירי לרתק את הקורא אל הסיפור.  *"*המסירה המאופקת, הדיווח הכמו-עובדתי, הטון הענייני, ה'אובייקטיבי', האופייניים לרומן זה הם שאפשרו לסופר להעביר אל הקורא את זוועות המלחמה – בישירות, במיידיות ובאמינות, שלא היו כמותן עד אז בסיפורת העברית" כותב דן מירון. 

מהדורה ראשונה של הספר "בגיהנום של מטה" יצאה בהוצאת מצפה בתל אביב בשנת תרצ"ב 1932. מהדורה מחודשת של הספר יצאה לאור בהוצאת דביר בסדרה "קולות" בשנת 1989, מהדורה מתוקנת בלווית הערות והסברים מאת אבנר הולצמן.

## לקריאה נוספת
* אבנר הולצמן, **אביגדור המאירי וספרות המלחמה**, הוצאת מערכות, 1986.
* אהוד בן עזר, "השגעון הגדול לאביגדור המאירי", בתוך **אהבת סופרים**, ערך ישראל אלירז, הוצאת דביר, 1984.

## קישורים חיצוניים
* 
* על הספר בכריכה אחורית, הוצאת דביר, 1989

## הערות שוליים

קטגוריה:רומנים היסטוריים
קטגוריה:ספרי מלחמת העולם הראשונה
קטגוריה:ספרי 1932
קטגוריה:רומנים בעברית
קטגוריה:ספרי הוצאת דביר
אריך טייך

250px|ממוזער|שמאל|אריך טייך עם תזמורת חיל האוויר, שנות ה-50
**אריך טייך** (1908 – 6 במאי 1983) היה מוזיקאי ומנצח ישראלי, מייסד תזמורת חיל האוויר ומנצחה במשך 34 שנים.

## ביוגרפיה
טייך נולד ב-1908 בהמבורג שבגרמניה. מגיל ארבע הראה כישרון מוזיקלי וניגן על כינור, פסנתר, אקורדיון ומספר כלי נשיפה. הוא למד בקונסרבטוריון ע"ש יוהנס ברהמס ובגיל 17 הקים תזמורת בשם "טייך אורקסטרה", שהופיעה ברחבי גרמניה. התמנה ליו"ר המנגנים היהודים בהמבורג.

באוקטובר 1933, לאחר עליית הנאצים לשלטון, קיבל מכתב מרוברט ליי, ראש  חזית העבודה הגרמנית, שבו נאסר עליו להופיע עם תזמורתו. בעקבות זאת, הוא פנה לסוכנות היהודית בבקשה לסרטיפיקט, בו הוא נרשם כ"חלוץ מוזיקאי".

טייך עלה לארץ ישראל והתיישב בחיפה, שם הקים תזמורת שנגנה בבית הקפה אור עד שעלה בלהבות בדצמבר 1937, ובקזינו בת גלים. הוא הקים את ארגון המנגנים בארץ ישראל ועמד בראשו. ב-1941 עבר לתל אביב והופיע עם תזמורתו בצריף "The Ark", המועדון לחיילי בנות הברית שלאחר קום המדינה היה ל"תיבת נח".

ב-29 במאי 1948 ייסד טייך את תזמורת חיל האוויר. בתחילה קיבל דרגת פקד אוויר (מקבילה לסגן-משנה), ועלה בדרגות עד שהיה לסגן-אלוף. התזמורת הופיעה בבסיסי חיל האוויר, במסדרי כנפיים, במועדון לחיילים "תיבת נח" ובתוכנית הרדיו תיבת נח ועוד. טובי הנגנים השתתפו בה בקטעי ג'אז ושירים ישראלים. טייך התאים את הרפרטואר לקהל. בין הנגנים והמבצעים היו דוד קריבושי, דני גוטפריד, אהרון קמינסקי, פרדי דורה, עדנה גורן, אודי שפילמן ואיתן מסורי. מפקדי חיל האוויר נהגו לומר על עצמם כי הם מתחלפים כל ארבע שנים ואילו אריך טייך נשאר לעד.

באפריל 1982, בעת שנסע עם אשתו אלזה לנפוש בפסח, איבד את השליטה על רכבו ליד צומת בית קמה ופגע באוטובוס. אשתו נהרגה במקום ואילו הוא נפצע קשה. הוא אושפז זמן ממושך בבית לוינשטיין אך לא התאושש, ונפטר לאחר כשנה. נטמן לצד אשתו בבית הקברות קריית שאול. במותו הותיר שלושה ילדים - בת ושני בנים.

## קישורים חיצוניים

* אריך טייך, באתר "שרים במדים"
* 
* טל בר-אל, למנצח שיר מזמור, בטאון חיל האוויר, 159 (260) (25 באוקטובר 2004), באתר חיל האוויר (במאמר מובאים גם דברי בתו נעמי טרומן ובנו אלי טייך)
* 

## הערות שוליים

קטגוריה:ישראלים ילידי גרמניה
קטגוריה:פליטי רדיפות הנאצים
קטגוריה:אנשי העלייה החמישית
קטגוריה:סגני-אלופים בצה"ל
קטגוריה:מוזיקאים ישראלים
קטגוריה:מנצחים ישראלים
קטגוריה:נגני תזמורת חיל האוויר
קטגוריה:הרוגי תאונות דרכים בישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1908
קטגוריה:ישראלים שנפטרו ב-1983
רוב מינקוף

**רוברט ראלף "רוב" מינקוף** (באנגלית: **Robert Ralph "Rob" Minkoff**; נולד ב-11 באוגוסט 1962) הוא במאי, מפיק, תסריטאי ואנימטור אמריקאי-יהודי. מינקוף ידוע בשל מלך האריות, סרט עטור שבחים שביים יחד עם רוג'ר אלרס.

## חיים אישיים
מינקוף נישא לחברתו קריסטל קונג ב-29 בספטמבר 2007, השניים נפגשו ב-2003 במסיבה אשר נערכה במשרדו של מינקוף. להם בן ובת..

בוגר מכון קליפורניה לאומנויות (CalArts).

## פילמוגרפיה
* מלך האריות (1994)
* סטיוארט ליטל (1999)
* סטיוארט ליטל 2 (2002)
*הטירה המכושפת (2003)
* הממלכה האסורה (2008)
*שוד משותף (2011)
* מר פיבודי ושרמן (2014)
* סמוראי על ארבע (2022)

## קישורים חיצוניים

## הערות שוליים

קטגוריה:בוגרי המכון לאמנויות של קליפורניה
קטגוריה:מפיקי קולנוע אמריקאים
קטגוריה:תסריטאי קולנוע אמריקאים
קטגוריה:אנימטורים אמריקאים
קטגוריה:במאי קולנוע יהודים אמריקאים
קטגוריה:מפיקי קולנוע יהודים
קטגוריה:תסריטאי קולנוע יהודים
קטגוריה:אנימטורים יהודים
קטגוריה:אמריקאים שנולדו ב-1962
דומיניק פורמן

**דומיניק פורמן** (נולד ב-6 ביולי 1992) הוא כדורגלן פולני-יהודי המשחק בעמדת הקשר.

## קריירת משחק
פורמן התחיל את הקריירה שלו במחלקת הנוער של שידלוביאנקה שידלובייץ, ובגיל 14 עבר לזו שללגיה ורשה. בעונת  לקבוצה הבוגרת. ב-16 בינואר 2014 עבר לטולוז.

לאחר שלא זכה לדקות משחק בטולוז, בינואר  חזר ללגיה ורשה כשחקן מושאל.

ב-14 בדצמבר 2012 ערך את הופעת הבכורה שלו בנבחרת הלאומית בניצחון 1-4 נגד . ב-6 ביוני 2013 ערך את הופעת הבכורה שלו בנבחרת פולין בכדורגל עד גיל 21 נגד מלטה.

## קישורים חיצוניים

קטגוריה:כדורגלנים פולנים
קטגוריה:קשרי כדורגל פולנים
קטגוריה:קשרי כדורגל יהודים
קטגוריה:כדורגלנים יהודים
קטגוריה:ספורטאים יהודים פולנים
קטגוריה:כדורגלני לגיה ורשה
קטגוריה:כדורגלני טולוז
קטגוריה:כדורגלני הלאס ורונה
קטגוריה:כדורגלני גנצ'לרבירלי
קטגוריה:כדורגלני נבחרת פולין
קטגוריה:ספורטאים פולנים בצרפת
קטגוריה:ספורטאים פולנים באיטליה
קטגוריה:ספורטאים פולנים בטורקיה
קטגוריה:פולנים שנולדו ב-1992
אורג שתפן

**אורג שתפן **(שם מדעי: *Philetairus socius*) הוא מין של אורג יחיד בסוגו, הידוע בעיקר בבניית קינים עצומים מקש המאפשרים קינון לאורך כל השנה לעד כ-מאה פרטים.

## גילוי
המין תואר לראשונה על ידי האורניתולוג ג'ון לייתם בשנת 1790.

## תפוצה
תחום תפוצתם של האורגים השתפנים מתפרש על פני דרום אפריקה, נמיביה ובוטסוואנה, למרות שרוב אוכלוסיית האורג השתפן נמצאת בכף הצפוני של דרום אפריקה. בית הגידול המועדף על האורג השתפן הוא סוואנה.

## בניית הקינים
האורג השתפן, כשמו כן הוא, אורג קינים גדולים בדרך כלל על עצים וגם על עמודי חשמל יחד עם אורגים נוספים מאותו מין, מהעשבים הארוכים של הסוואנות האפריקניות. גובה הקן עד ארבעה מטרים, ויכול להכיל כמאה זוגות אורגים. לכל זוג ציפורים יש פתח משלו בקן הגדול המוביל לחדר קינון משלו. הקינים עוברים מדור לדור, וחיזוק חדרי הקינון מחזק את הקן כולו.

## מארג החיים בקן
האורגים מתחזקים את הקן הגדול לאורך כל השנה. בתוך קיני העשבים נשמרות טמפרטורות נוחות הן בימים החמים והן בלילות הקרים, המאפשרות לאורגים להטיל ביצים כמה פעמים בשנה. ההטלה מתקיימת כאשר יורד מספיק גשם, המביא בעקבותיו חרקים המשמשים למזון. ההורים נעזרים בציפורים צעירות בגידול הגוזלים, לעיתים גם ציפורים שאינם מבני המשפחה.

### מינים נוספים בקן
הבַּזון הגמדי (Polihierax semitorquatus), מקנן כמעט אך ורק בקיני אורגים שתפנים, גם כשהקן מאוכלס באורגים, ולרוב מוצא לו חדר קרוב לקצה.

## תיאור
אורכו של אורג שתפן הוא כ-14 ס"מ, ומשקלו כ-22 עד 32 גרם. רוב גופו לבן צהבהב, בעוד סנטרו שחור, וחלק קטן מבטנו מעוטר בפסים שחורים על רקע לבן צהבהב. גבו, עורפו, זנבו וכנפיו של האורג השתפן מכוסים בנקודות בצבע חום, וראשו חום בהיר. האורג השתפן מאופיין בחד-צורתיות זוויגית.
## תת-מינים
ישנם ארבעה תת-מינים של האורג השתפן:
* *<span lang="he" dir="ltr">Philetairus socius socius</span>* - נפוץ באזור הכף הצפוני של דרום אפריקה.
* *<span lang="he" dir="ltr">Philetairus socius eremnus</span>* - נפוץ באזור נהר אורנג'.
* *<span lang="he" dir="ltr">Philetairus socius xericus</span>* - נפוץ בנמיביה.
* *<span lang="he" dir="ltr">Philetairus socius geminus</span>* - נפוץ בנמיביה, בעיקר באובמבולנד ובפארק הלאומי אטושה.

## קישורים חיצוניים

* 

## הערות שוליים

קטגוריה:טקסונים שתוארו בידי ג'ון לאת'אם
קטגוריה:אורגיים
קטגוריה:עופות יחידים בסוגם
קטגוריה:בעלי חיים שתוארו ב-1790
קטגוריה:עופות הסוואנה האפריקנית
קטגוריה:דרום אפריקה: עופות
הלהקה (פסקול)

**הלהקה** הוא פסקול מאת יאיר רוזנבלום לסרט ישראלי בשם זהה. רוב השירים בפסקול אינם שירים מקוריים והם עובדו לגרסת הסרט על ידי רוזנבלום, שהלחין את מרביתם.

## רקע
הסרט, בבימויו של אבי נשר, עוסק בקורותיה של להקה צבאית ועוקב אחרי החזרות להופעות הלהקה וכן אחר הופעותיה בפני חיילים. לשירים בסרט תפקיד חשוב בהנעת העלילה, הן בשל התחרות בין החיילים על תפקידי הסולו ותשומת הלב הציבורית והן בשל המתח שבין במאֵי הלהקה לפקודיהם.

מרבית השירים התפרסמו במקור בביצועה של להקת הנח"ל, ויאיר רוזנבלום, שהיה המנהל המוזיקלי של הלהקה, עיבד אותם מחדש לצורך הסרט. דני ליטאי, במאי הלהקות הצבאיות שעבד אף הוא רבות עם להקת הנח"ל, יצר את הכוריאוגרפיה המלווה. 
בעיבודי השירים לסרט נשמר אופי הביצועים המוכר של הלהקות הצבאיות, שכלל שימוש נרחב בשירת קולות רקע לצד מספר סולנים וכן ליווי מוזיקלי מצומצם יחסית, בשל הצורך בניידות המופע והעלאתו בתנאי שטח. מרבית השירים מבוצעים בסרט במלואם על ידי השחקנים המשתתפים בו, ביניהם בוגרים ידועים של הלהקות הצבאיות כדוגמת גידי גוב וששי קשת.

## שירי הסרט
פסקול הסרט מורכב משירים ידועים של הלהקות הצבאיות, כדוגמת "בשמלה אדומה" ו-"הבן יקיר לי". השיר המקורי היחיד בסרט הוא שיר הנושא "שיר הלהקה", המתאר את תחושות החיילים המשרתים בלהקה צבאית.
אחדים מהשירים בסרט הם שירי הווי קלילים כדוגמת "שלווה", "ישנן בנות" ו"קרנבל בנח"ל", ואילו אחרים עוסקים בנושאים כבדי ראש, כדוגמת השיר "הייתי נער" המתאר את תגובות החיילים לאבדות הקרב והשיר "גבעת התחמושת" מספר על קרב ממלחמת ששת הימים. שירים אחרים מבטאים מסר אנטי-מלחמתי על רקע תקופת מלחמת ההתשה בה מתרחש הסרט: את השיר האופטימי "אילו ציפורים" מבצעת הלהקה במוצב המאכלס רק חיילים ספורים על רקע קולות הפגזה, ואילו סצנת הסיום של הסרט היא ביצוע דרמטי של "שיר לשלום" מול קהל רב ומצלמות הטלוויזיה. שיר זה התקבל במקור בתגובות מעורבות ואף נאסר לביצוע בפני חיילות מסוימים, אך בסרט מצטרף הקהל לשירת החיילים בסצנה שמהווה קתרזיס והתרה של עלילת הסרט.

## הוצאת הפסקול
צאת הסרט, שהיה להצלחה גדולה בקופות, לוותה בהוצאת הפסקול שנמכר בכ-15,000 עותקים. האלבום יצא בגרסת תקליטור בשנת 1993 ושוב בשנת 2004.

הסרט עובד שלוש פעמים למחזמר בו הופיעו השירים המקוריים, בתיאטרון הבימה בשנת 2006, בבית הספר למשחק בית צבי בשנת 2013 ובתיאטרון הארצי בשנת 2022.

### רשימת הקטעים באלבום

## בתרבות הישראלית
הסרט מייצג נקודת מפנה חשובה בתרבות הישראלית. ניתן לזהות בפס הקול מעבר מהשירה המקהלתית־הקיבוצית והזמר העברי המגויס לטובת סדר יום לאומי-צבאי, אל מוזיקת הרוק חתרנית ומרדנית. הדגשת שירת הסולו, אף היא, משקפת את האתגר שהציבו מה שנהוג לכנות "השוליים החברתיים" או ה"פריפריה" לסדר היום החברתי-תרבותי של ההגמוניה הישנה בישראל. חוקרת התרבות מירי טלמון טוענת שהסרט "מייצר חיווי פרשני על המעבר מתרבות ה'פרוטקציה' המפא"ניקית לתרבות תחרותית ברוח הקפיטליזם והליברליזם הכלכלי האנטי-סוציאליסטי שביטאו את המהפך הפוליטי של 1977 עם עליית הליכוד". על פי ניתוח זה ניתן לראות בסיפורה של הלהקה את סיפור "חילופי הנורמות התרבותיות מקולקטיביזם לאינדיבידואליזם תחרותי, ומיוקרה של המרכז הוותיק לאתגורו על ידי החדשים והפריפריה". 

## קישורים חיצוניים

* 
* 

## הערות שוליים

קטגוריה:פסקולי סרטים
קטגוריה:שירים שהולחנו על ידי יאיר רוזנבלום
קטגוריה:שירי להקות צבאיות
Never Say Die!

**** (באנגלית: **לעולם אל תגיד מות!**) הוא אלבומה השמיני של להקת ההבי מטאל הבריטית בלאק סבאת' שיצא לאור בספטמבר 1978. זהו האלבום האחרון בהשתתפותו של הסולן המקורי והחבר המייסד אוזי אוסבורן שפרש ב-1979, עד לחזרתו באלבום האיחוד **[[13 (אלבום)|13]]** שיצא ב-2013, והאלבום האחרון שהוקלט על ידי ההרכב המקורי והמלא של הלהקה.

## הקלטות
האלבום הוקלט באולפני "Sound Interchange" שבטורונטו. במהלך תקופת ההקלטות, היו חברי הלהקה מצויים בהתמכרות קשה לסמים ואלכוהול. מעט לפני תחילת ההקלטות, פרש אוזי אוסבורן לזמן קצר, ואת מקומו תפס דייב ווקר, סולנה לשעבר של להקת פליטווד מק, שגם השתתף בכתיבת החומרים לאלבום. לאחר שחזר אוסבורן לאולפן ההקלטות, סירב בתוקף לבצע אף שיר שכתב ווקר. אי לכך, נאלץ מתופף הלהקה ביל וורד לשיר את הרצועה "Swinging The Chain".

ב-1979 פוטר אוסבורן מהלהקה, ופנה לקריית סולו מצליחה.

עטיפת האלבום נוצרה על ידי קבוצת העיצוב הבריטית היפנוסיס, ובה נראים שני טייסי T-6 Texan.

## ביקורות והצלחה מסחרית

חוסר העקביות שאפיין את עבודתה של הלהקה באותו הזמן, כמו גם המתח ששרר בין חברי הלהקה, גרמו בסופו של דבר לאלבום להישמע מבולבל ולא אחיד, ועל כן ספג ביקורות שליליות ממבקרי המוזיקה. מבקר המוזיקה של אתר Allmusic אדוארדו ריבדביה כינה את האלבום "לא ממוקד" ("unfocused"), וציין כי האלבום לא יהווה עניין רב אצל אוהד המטאל הממוצע, והעניק לאלבום 1.5 כוכבים מתוך 5. מגזין הרולינג סטון כתב בביקורתו כי "האלבום הוא לא תהילה גדולה עבור רביעיית החברים המקוריים", אולם הוסיף "הוא כנראה יהיה טוב יותר ממה שאנשים ייזכרו". למרות הביקורות השליליות, מספר אמנים מהתחום שיבחו את תוכן האלבום: גיטריסט להקת סאונדגארדן קים ת'איל טען כי השיר "Never Say Die" הוא אחד האהובים עליו משירי הלהקה. להקת הת'ראש מטאל מגאדת' ביצעה קאבר לשיר. בהקשר לאלבום, שיבח הגיטריסט וסולנה של "מגאדת'" דייב מאסטיין את סגנון הנגינה של טוני איומי, וטען כי סגנון הנגינה הפשוט והמהיר שלו הוא הסגנון האהוב עליו ביותר. אנדי לה-רוק, גיטריסט להקת King Diamond, טען כי האלבום השפיע עליו בכתיבת אלבומה של הלהקה "Conspiracy".

על אף כישלונו בקרב המבקרים, נחל האלבום הצלחה מבחינה מסחרית. הסינגל "Never Say Die" זכה להצלחה רבה, בעיקר בבריטניה, והגיע למקום ה-21 במצעד הבריטי. האלבום עצמו הגיע למקום ה-12 במצעד. בארצות הברית הגיע למקום ה-69 במצעד אלבומי הפופ של הבילבורד. הסיגנל "A Hard Road" זכה גם הוא להצלחה מרובה. בארצות הברית בלבד, נמכר האלבום ב-633,000 עותקים.

## רשימת השירים
כל השירים נכתבו על ידי להקת בלאק סבאת'; (סייע בכתיבה: דייב ווקר)

## מבצעים
**חברי להקת [[בלאק סבאת']]**
*אוזי אוסבורן - שירה
*טוני איומי - גיטרה, קולות רקע ב-"A Hard Road"
*גיזר באטלר - גיטרה בס, קולות רקע ב-"A Hard Road"
*ביל וורד - תופים, שירה ב-"Swinging the Chain", קולות רקע ב-"A Hard Road"

**משתתפים נוספים**
*דון איירי - קלידים
*ג'ון אלסטאר - מפוחית פה ב-"Swinging the Chain"

## קישורים חיצוניים

* ביקורת על האלבום, בבלוג "הבוטיק של ליהיא"

## הערות שוליים

קטגוריה:אלבומי בלאק סאבת'
קטגוריה:אלבומים באנגלית
תמר אלמוג

**תמר אלמוג** (נולדה ב-12 בנובמבר 1978) היא עיתונאית, ראש תחום המשפט ופרשנית בכאן חדשות וכאן רשת ב'. מגישת תוכניות ומשדרי חדשות ואקטואליה. הגישה את "יומן" לצדו של יאיר ויינרב מספטמבר 2016 עד לסגירת רשות השידור במאי 2017, ולאחר מכן הגישה את חדשות השבוע של כאן 11. אלמוג היא עורכת דין במקצועה ומרצה בתחומי תקשורת ומשפט.

## ביוגרפיה
[ממוזער|150px|[טל שניידר מראיינת את תמר אלמוג בשבתרבות ברמת השרון, 30 ביולי 2022]]
[ממוזער|150px|תמר אלמוג בשידור חי מ[כיכר רבין ב-2014]]
את דרכה העיתונאית החלה ככתבת ב"מעריב לנוער", ובעזרה לתחקירים במוסף "סופשבוע" ב"מעריב". את שירותה הצבאי עשתה בגלי צה"ל, שם עבדה במשך שבע שנים, ומילאה שם תפקידים שונים: הגשת חדשות והכנת כתבות שטח, עריכה והגשה של תוכניות בעיקר בתחום החיילים והצבא, יוזמת התוכנית "גל ירוק בשטח", אותה גם ערכה והגישה, ועריכה בפועל של משדרים מיוחדים. בשנים 1996–2001 הגישה בגלי צה"ל את התוכניות "קולה של אמא", "לא על הלוף לבדו" ומהדורות חדשות. בגלגלצ שימשה מגישה ועורכת מוזיקלית.

בשנת 2002 החלה להגיש את התוכנית "דרישת שלום" בימי שישי בערוץ 10. בשנת 2006 כתבה טורי פרשנות בנושאי משפט באתר nrg. בשנת 2007 הנחתה בטלוויזיה החינוכית את התוכנית "שוונג".

משנת 2008 משמשת כתבת לענייני משפט בערוץ הראשון ובתאגיד השידור הציבורי שהחליפו. היא סיקרה ושימשה פרשנית משפטית בפרשיות ובמשפטים חשובים של משה קצב, אברהם הירשזון, אהוד אולמרט, פרשת הולילנד ועוד. היא השתתפה באופן קבוע בתוכנית "סדר דין" בערוץ הראשון, שעסקה בנושאי משפט אקטואליים, ולאחר מכן החלה להגיש ולערוך אותה
אלמוג מגישה משדרי אקטואליה, מהדורות ומשדרים מיוחדים ושדרנית שטח.

ביולי 2014, במהלך מבצע צוק איתן, הגישה משדרי חדשות ואקטואליה רבים בשידור חי בערוץ הראשון.

הגישה את "יומן" לצידו של יאיר ויינרב מספטמבר 2016 עד לסגירת רשות השידור במאי 2017, ואת "חדשות השבוע" של כאן 11. היא הגישה את מהדורת יום חמישי של תוכנית הבוקר בכאן ב עם מרדכי גילת.

בשנת 2017 הגישה עם הפרשן הפוליטי חנן קריסטל את התוכנית "סוגרת שבוע" בכאן ב'.

מאז 2017 משמשת כתבת ופרשנית לענייני משפט בכאן תאגיד השידור. מגישת תוכניות ומשדרים מיוחדים בכאן 11 וכאן רשת ב'.

מנחה סדנאות ומרצה בתחום התקשורת.

### עריכת דין
בעלת תואר ראשון במשפטים בהצטיינות מאוניברסיטת תל אביב. זכתה בתעודת הצטיינות מנשיא האוניברסיטה על פעילות חברתית. התמחתה בלשכת היועץ המשפטי למערכת הביטחון.

החל מ-2004 מרצה על סדר הדין הפלילי ועל דיני ראיות.

ניהלה במשך ארבע שנים את מחלקת ההדרכה של חברת "מחשבות".

### חיים אישיים
אלמוג נשואה ואם לבן ולבת.

## קישורים חיצוניים

* תמר אלמוג, באתר מאיר קוטלר מולי שש - יצוג וניהול אומנים ויוצרים
* כתבות של תמר אלמוג, בערוץ של רשות השידור באתר יוטיוב

## הערות שוליים

קטגוריה:הערוץ הראשון: שדרניות ומנחות
קטגוריה:מנחות טלוויזיה ישראליות
קטגוריה:חיילי גלי צה"ל
קטגוריה:סגל תאגיד השידור הישראלי - כתבי כאן חדשות
קטגוריה:סגל תאגיד השידור הישראלי - שידורי הטלוויזיה
קטגוריה:כתבים משפטיים ישראלים
קטגוריה:מגישות חדשות ישראליות
קטגוריה:מגישי חדשות ישראלים
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:ישראליות שנולדו ב-1978
קטגוריה:ישראלים שנולדו ב-1978
מחוזות דלאוור

במדינת דלאוור שבארצות הברית שלושה מחוזות: ניו קאסל, קנט, וסאסקס. זהו המספר הקטן ביותר של מחוזות למדינה בארצות הברית.

הגדול שבמחוזות דלאוור הוא מחוז סאסקס (3,098 קמ"ר), הקטן שבהם הוא מחוז ניו קאסל (1,279 קמ"ר). זהו גם המחוז המאוכלס מביניהם (כ-538,479 תושבים נכון ל-2010). עיר הבירה, דובר, נמצאת במחוז קנט.

## רשימת המחוזות
ממוזער|260px|שמאל|מפת צפיפות אוכלוסין של דלאוור עם חלוקה למחוזות. מעודכן על סמך נתוני מפקד האוכלוסין של 2010

## שיעורי אבטלה
הטבלה שלהלן מכילה את נתוני מחלקת העבודה של ארצות הברית בדבר שיעור האבטלה במחוזות דלאוור במהלך 2013 (ממוצעים שנתיים). הטבלה ממוינת לפי שיעור האבטלה במחוזות.

## קישורים חיצוניים

* מחוז קנט 
* מחוז ניו קאסל 
* מחוז סאסקס 

## הערות שוליים

קטגוריה:דלאוור: גאוגרפיה
קטגוריה:ארצות הברית: מחוזות
דלאוור
ביחוב

**ביחוב** (בבלארוסית: **Бы́хаў**, Bychaŭ; ברוסית: **Бы́хов**; בפולנית: **Bychów**; ביידיש: **ביחאָוו**; בליטאית: **Bychavas**) היא עיר במחוז מוהילב שבבלארוס. לשעבר עיירה יהודית בתחום המושב. העיר ממוקמת על גדות הדנייפר, 44 ק"מ דרומית למוהילב.

## היסטוריה
העיר נוסדה במאה ה-15 על גדתו הימנית של הדנייפר (אזור זה כונה בעברית רבנית "ביחוב-ישן"). בתחילת המאה ה-16 בנה ההטמאן של הדוכסות הגדולה של ליטא מבצר במקום ובית חרושת לייצור תותחים ותחמושת. העיר הוקפה בחומה ועמדה במצור פעמים רבות במסגרת מלחמות רוסיה-פולין והמלחמה הצפונית הגדולה. ב-1630 הוקם בעיירה בית כנסת בתבנית של מבצר ובימה מונומנטלית, שהיה בית האבן היחיד בעיירה, שהייתה בנויה כולה בתי עץ. זהו בית הכנסת הוותיק ביותר בבלארוס העומד על תילו ונכון ל-2013 בכוונת ממשלת בלארוס לשקם אותו ולהפוך אותו למוזיאון.

ב-1659 נמנו בעיירה 300 יהודים. בעת מרד חמלניצקי (פרעות ת"ח ת"ט; 1648-1649), אילצו אנשיו של בוגדן חמלניצקי את יהודי העיר להתנצר. יהודים שסירבו להתנצר נרצחו. מדיווחים שנמסרו ליאן השני קז'ימייז', מלך פולין, גם יהודים שהתנצרו כביכול חיו כאנוסים. בשנות ה-60 של המאה ה-17 הייתה העיר לנחלת הנסיכים לבית רדזיוויל, שנטו חסד ליהודים. ב-1671 העניק המלך מיכל הראשון כתב זכויות לקהילת יהודי ביחוב-ישן.

במפקד אוכלוסין שנערך ב-1898 נמנו בעיר 6,536 תושבים, מהם 3,172 יהודים. רוב יהודי העיר חיו בעוני מרוד, 127 משפחות נזקקו לכספי קמחא דפסחא.

בעת פרשת קורנילוב נאסרו הגנרל לאוור קורנילוב ו-7,000 מתומכיו בביחוב. בזמן המאסר נוסחה "תוכנית ביחוב" לחיסול הבולשביזם, שהיוותה את הבסיס הרעיוני של "התנועה הלבנה".

בשנת 1939, ערב השואה, עמדה אוכלוסיית העיירה על כ-11,000 איש, מתוכם כחמישית (2,295) יהודים. יהודי העיר נרצחו בשני מעשי טבח בספטמבר ונובמבר 1941.

## קישורים חיצוניים

* 
* ביחוב באתר JewishGen
* נתונים גאוגרפיים-היסטוריים, אתר JewishGen
* 
* 
* דוח על מצב בית הקברות היהודי בביחוב (לא שרד) ותמונות מהמקום 
* 
* 

## הערות שוליים

קטגוריה:שואת יהודי בלארוס
קטגוריה:מחוז מוהילב: עיירות יהודיות
קטגוריה:מחוז מוהילב: ערים
קטגוריה:יישובים שהוקמו במאה ה-14
מילה ידינאק

**מייקל ג'ון ידינאק** (באנגלית: **Michael John Jedinak**; נולד ב-3 באוגוסט 1984), מוכר בשם **מילה ידינאק**, הוא כדורגלן עבר אוסטרלי ששיחק בעמדת הקשר המרכזי באסטון וילה ועוד קבוצות בקריירה שלו, ובנבחרת אוסטרליה, שם הוא שימש מספר שנים כקפטן הנבחרת.

## קריירת מועדונים
ידינאק התחיל את הקריירה המקצועית שלו בסידני יונייטד. בתחילת עונת  הוא הושאל לתקופה קצרה לואראז'דין מקרואטיה, שם שיחק משחק אחד בלבד, במוקדמות גביע אופ"א, נגד לבדיה טאלין. בשנת 2006 הוא היה חלק משמעותי בחוליית הקישור של סידני, שזכתה באליפות ניו סאות' ויילס.

בעקבות הופעותיו המרשימות הוא הוחתם בסנטרל קואסט מארינרס. עם המארינס הוא זכה בליגת העל האוסטרלית בעונת . בשלוש עונות במועדון הוא ערך 49 הופעות, בהן כבש חמישה שערים.

ב-25 בדצמבר 2008 ידינאק חתם על חוזה לשנתיים וחצי בקבוצת גנצ'לרבירליגי הטורקית. ב-24 בינואר 2009 הוא ערך את הופעת הבכורה שלו בקבוצה, בניצחון 1-3 על קייסריספור. הוא כבש את שערו הראשון בטורקיה ב-22 בפברואר אותה שנה, בניצחון 0-1 על פנרבחצ'ה. בעונת  הוא שיחק כמושאל בקבוצת אנטליהספור. לאחר עונת  ידינאק שוחרר מגנצ'לרבירליגי.

ביולי 2011 ידינאק חתם בקריסטל פאלאס מהצ'מפיונשיפ. בעונתו השנייה בקריסטל פאלאס, הקבוצה הגיעה למקום החמישי בליגה, מה שהקנה לה מקום הפלייאוף העלייה. במשחקי הפלייאוף הוא שימש כקפטן הקבוצה, וסייע לה לעלות לפרמייר ליג. ידינאק נבחר לשחקן המצטיין של קריסטל פאלאס לעונת . את שערו הראשון בפרמיר ליג כבש ידינאק באפריל 2014, נגד וסטהאם יונייטד, מבעיטת עונשין. ידינאק היה קרוב לשחק 90 דקות בכל משחקי הליגה של קריסטל פאלאס בעונת , אך בעקבות פציעה במשחק נגד פולהאם הוחלף בדקה ה-30 על ידי קגישו דיגקאשווה.
הודיע על פרישה ממשחק פעיל ביולי 2020.

## נבחרת אוסטרליה
בשנת 2003 ידינאק השתתף עם נבחרת אוסטרליה עד גיל 20 בגביע העולם עד גיל 20, בו הגיעה אוסטרליה עד לשמינית הגמר.

ידינאק ערך את הופעת הבכורה שלו במדי נבחרת אוסטרליה הבוגרת במשחק נגד  ב-2008. הוא זומן לסגל הנבחרת למונדיאל 2010, ושיחק משחק אחד בלבד בטורניר, משחק הפתיחה מול .

בגביע אסיה 2011, בו אוסטרליה הגיעה לגמר, ידינאק כבש במשחקי שלב הבתים שני שערים, נגד  ונגד . במשחק הידידות נגד  שיחק ידינאק לראשונה כקפטן אוסטרליה, בעקבות העדרו של לוקאס ניל.

ידינאק זומן לסגל אוסטרליה למונדיאל 2014. בהפסד בשלב הבתים 3-2 ל ידינאק כבש מבעיטת עונשין את שער היתרון של אוסטרליה.
פרש מהנבחרת באוקטובר 2018

## תארים
### קבוצתיים
;סידני יונייטד
* אליפות ניו סאות' ויילס: 

;סנטרל קואסט מארינרס
* אליפות אוסטרליה: 

;נבחרת אוסטרליה
* גביע אסיה בכדורגל: 2015

### אישיים
* קבוצת העונה בליגת העל האוסטרלית: 
* שחקן העונה של קריסטל פאלאס: 
* השחקן האוסטרלי של השנה: 

## קישורים חיצוניים

* פרופיל השחקן באתר הרשמי של קריסטל פאלאס

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:אדלייד: כדורגלנים
קטגוריה:כדורגלני ואראז'דין
קטגוריה:כדורגלני סנטרל קואסט מארינרס
קטגוריה:כדורגלני גנצ'לרבירלי
קטגוריה:כדורגלני אנטליהספור
קטגוריה:כדורגלני קריסטל פאלאס
קטגוריה:כדורגלני אסטון וילה
קטגוריה:כדורגלני נבחרת אוסטרליה
קטגוריה:כדורגלני מונדיאל 2010
קטגוריה:כדורגלני גביע אסיה 2011
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:אוסטרלים שנולדו ב-1984
שחטרסקי (מחוז משנה)

מחוז משנה **שחטרסקי** (באוקראינית: **Шахтарський район**) הוא אחד מ-33 מחוזות משנה במחוז דונצק שבמזרח אוקראינה.

בתקופת האימפריה הרוסית היה האזור חלק של התיישבות הקוזאקים, וגם כיום אוכלוסיית האזור כולה מתגוררת בכפרים. 

מרכזו המנהלי של מחוז המשנה הוא העיר שחטרסק, שהיא עצמה לא נכללת בשטח מחוזות המשנה ונחשבת לעיר בכפיפות מחוזית (מחוז דונצק), בעלת מעמד מנהלי מקביל לזה של מחוזות המשנה.

ב-17 ביולי 2014 התרסקה בתחומו טיסה 17 של מלזיה איירליינס, שהייתה בדרכה מאמסטרדם לקואלה לומפור, באסון נהרגו 298 נוסעים ואנשי צוות המטוס.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז דונצק
קטגוריה:אוקראינה: מחוזות משנה
דודיזם

**דודיזם** (באנגלית: **Dudeism**) היא דת, פילוסופיה או סגנון חיים בהשראת דמותו הבדיונית של ג'פרי "הדוּד" לבובסקי (באנגלית: **The Dude**) בגילומו של ג'ף ברידג'ס, הפרוטגוניסט בסרט הקאלט "ביג לבובסקי" של האחים כהן משנת 1998.

למעשה הדת היא גרסה של דאואיזם המעורבבת עם מושגים ורעיונות של הפילוסוף היווני הקדום אפיקורוס ומקושטת באסתטיקת ילדי הפרחים. היא נחשבת לעיתים דת פארודית בשל השימוש הקומי שנעשה בה בסרטים, אך רבים מחסידיה מתייחסים לעקרונותיה הבסיסיים ברצינות. נטען שהיא משחקת על הגבול בין רצינות לקומדיה, והושוותה בשל כך לזן.

6 במרץ הוא יום קדוש לדודיזם המכונה יומו של הדוּד.

## היסטוריה
שמאל|ממוזער|230px|תעודת מוסמך לכמורה מטעם "כנסיית הדוּד בן זמננו".
הדודיזם נוסדה בשנת 2005 על ידי אוליבר בנג'מין, המכונה גם "דוּדלי לאמה", עיתונאי אמריקאי המתגורר בצ'יאנג מאי, תאילנד. שם הארגון הרשמי של הדודיזם הוא "כנסייתו של דוּד אחרית הימים" (באנגלית: The Church of the Latter-Day Dude), שם המהווה פרודיה על שמה הרשמי של הכנסייה המורמונית, המכונה "כנסיית ישוע המשיח וקדושי אחרית הימים". עד שנת 2012 הוסמכו כ-120,000 כמרים דודיסטים ברחבי העולם. נכון לשנת 2018 מספר הכמרים הרשומים עומד על 450,000. ההסמכה לכמורה דודיסטית אינה כרוכה בתשלום והיא נעשית באופן מקוון; על מבקש ההסמכה לנדור כי יקיים את עקרונות הדודיזם: לקחת דברים בקלות, להיות "דוּד" (קליל, זורם) לכל הנקרה בדרכו ולשמור על תודעה גמישה.

## פילוסופיה

עקרונות הבסיס של הדודיזם שאולים מהדאואיזם, וניתנת חשיבות מרכזית לעקרון הוו-ויי כפי שהוא נתפס בדאואיזם. הדודיזם מאמין כי הדרך היחידה לחיות בהרמוניה עם עצמך והסובבים אותך היא להרגיע את הרדיפה אחרי הכסף וההישגים, שהם חלק בלתי נפרד מרוב העולם המערבי. עקב כך, הדת שמה דגש על הנאות יומיומיות פשוטות למדי, כגון רחצה ובילוי עם חברים, ולא על צבירת עושר כאמצעי לאושר והגשמה עצמית.

## ספרים
***The Abide Guide: Living Like Lebowski**, Oliver Benjamin & Dwayne Eutsey, הוצאת Ulysses Press, 2011
***The Tao of the Dude**, Oliver Benjamin, 2015

## קישורים חיצוניים

* 
* 
*  - מגזין דודאיסטי

;מן העיתונות
* 
* 
* 

## הערות שוליים

קטגוריה:דתות פרודיות
קטגוריה:דתות חדשות
אדיגה חאבזה

שמאל|ממוזער|250px|צ'רקסים מכפר כמא
**אדיגה חאבזה** (באדיגית: **Адыгэ Хабзэ**) הוא הקוד המכונן של הצ'רקסים. האדיגה חאבזה מורה על שמירה על האומה, על הארץ, על הכבוד העצמי ועל כבוד המבוגרים והזקנים, ומלמד משמעת, אומץ, נדיבות, נאמנות, הכנסת אורחים ועוד. האדיגה חאבזה הוא קוד נוקשה, וסטיות ממנו נחשבות לחמורות.
האדיגה חאבזה מועבר בעיקר דרך סיפורים ושירים אודות הנארתים, גיבורי המיתולוגיה הצ'רקסית.

## חינאפ
**חינאפ** (באדיגית: **Хьэинап**, בושה) והוא הניגוד של אדיגה חאבזה. המונח חינאפ מיוחס למי שעובר על חוקי החאבזה ובכך מבייש את עצמו בקרב החברה בקווקז. רדיפה אחרי כסף, עושר וראוותנות מנוגדים לו ונחשבים בתרבות הקווקזית לחרפה גדולה.

## חאבזה בעולם המודרני
בעידן המודרני התפתחו באדיגיה רשויות ומוסדות כגון בתי משפט ובתי ספר. במוסדות הללו קיימים חוקים ועל כן בשפה האדיגית מצאו לנכון להשתמש  במונח **חאבזה** כדי לתאר חוק. על מנת לתאר חוק או קוד אתי של מוסד כלשהו בשפה האדיגית יש לצרף את המילה חאבזה אל שם המוסד.

## ראו גם

*צ'רקסים
*צ'רקסית
*אדיגיה

## קישורים חיצוניים

* המוזיאון הצ'רקסי בכפר כמא
* אתר התיירות בכפרים הצ'רקסים בישראל 

קטגוריה:העדה הצ'רקסית
מחוזות משנה של אוקראינה

שמאל|300px|ממוזער|חלוקת אוקראינה למחוזות משנה
**מחוזות המשנה של אוקראינה** (המינוח האוקראיני: **[[ראיון (חלוקה מנהלית)|ראיונים]]**; באוקראינית **Райони України**) הם יחידות החלוקה המנהלית ברמה השנייה, בחלוקה המנהלית של אוקראינה. ראיון הוא חלק ממחוז, ובסך הכל מחולקת אוקראינה כולה ל-136 מחוזות משנה, שהם תת-מחוזות או נפות. ישנן גם ערים בעלי חשיבות אזורית שהן בעלות מעמד מנהלתי זהה לזה של מחוזות משנה.

ב-17 ביולי 2020 אימצה הראדה העליונה החלטה להפחית את מספר מחוזות המשנה באוקראינה מ-490 ל-136 מחוזות משנה. התקנה נכנסה לתוקף ב-19 ביולי 2020.
## נתונים סטטיסטיים
* מחוז משנה הגדול ביותר מבחינת השטח - מחוז משנה קורוסטן שבמחוז ז'יטומיר. הוא מתפרס על השטח של 10,892 קמ"ר.
* מחוז משנה הגדול ביותר מבחינת השטח - מחוז משנה קוסוב שבמחוז איוואנו-פרנקיבסק. הוא תופס השטח של 902 קמ"ר.
* מחוז משנה המאוכלס ביותר - מחוז משנה חרקוב שבמחוז חרקוב. בשנת 2020 התגוררו בו 1,762,800 תושבים.
* מחוז משנה בעל האוכלוסייה הקטנה ביותר - מחוז משנה ורחובינה שבמחוז איוואנו-פרנקיבסק. בשנת 2020 התגוררו בו רק 30,500 תושבים.  
* מספר היישובים הגדול ביותר נמצא במחוז משנה חמלניצקי (מחוז חמלניצקי)- 749 יישובים.
* מספר היישובים הקטן ביותר נמצא במחוז משנה רחיב (מחוז זקרפטיה) - 29 יישובים בלבד.
## רשימת מחוזות אוקראינה וחלוקתם למחוזות משנה
### I הרפובליקה האוטונומית של קרים
הרפובליקה האוטונומית של קרים מחולקת ל-10 מחוזות משנה.

### II מחוז ויניצה
מחוז ויניצה מחולק ל-6 מחוזות משנה.

### III מחוז ווהלין
מחוז ווהלין מחולק ל-4 מחוזות משנה:

### IV מחוז דניפרופטרובסק
מחוז דניפרופטרובסק מחולק ל-7 מחוזות משנה.

### V מחוז דונצק
מחוז דונצק מחולק ל-8 מחוזות משנה.

### VI מחוז ז'יטומיר
מחוז ז'יטומיר מחולק ל-4 מחוזות משנה.

### VII מחוז זקרפטיה
מחוז זקרפטיה מחולק ל-6 מחוזות משנה.

### VIII מחוז זפוריז'יה
מחוז זפוריז'יה מחולק ל-5 מחוזות משנה.

### IX מחוז איוואנו-פרנקיבסק
מחוז איוואנו-פרנקיבסק מחולק ל-6 מחוזות משנה.

### X מחוז קייב
מחוז קייב מחולק ל-7 מחוזות משנה.

### XI מחוז קירובוהראד
מחוז קירובוהראד מחולק ל-4 מחוזות משנה.

### XII מחוז לוהנסק
מחוז לוהנסק מחולק ל-8 מחוזות משנה.

### XIII מחוז לבוב
מחוז לבוב מחולק ל-7 מחוזות משנה.

### XIV מחוז מיקולאייב
מחוז מיקולאייב מחולק ל-4 מחוזות משנה.

### XV מחוז אודסה
מחוז אודסה מחולק ל-7 מחוזות משנה.

### XVI מחוז פולטבה
מחוז פולטבה מחולק ל-4 מחוזות משנה.

### XVII מחוז רובנו
מחוז רובנו מחולק ל-4 מחוזות משנה.

### XVIII מחוז סומי
מחוז סומי מחולק ל-5 מחוזות משנה.

### XIX מחוז טרנופול
מחוז טרנופול מחוז ל-3 מחוזות משנה.

### XX מחוז חרקוב
מחוז חרקוב מחולק ל-7 מחוזות משנה.

### XXI מחוז חרסון
מחוז חרסון מחולק ל-5 מחוזות משנה.

### XXII מחוז חמלניצקי
מחוז חמלניצקי מחולק ל-3 מחוזות משנה:

### XXIII מחוז צ'רקאסי
מחוז צ'רקאסי מחולק ל-4 מחוזות משנה.

### XXIV מחוז צ'רנוביץ
מחוז צ'רנוביץ מחולק ל-3 מחוזות משנה.

### XXV מחוז צ'רניהיב
מחוז צ'רניהיב מחולק ל-5 מחוזות משנה.

## ראו גם
* מחוזות אוקראינה

## קישורים חיצוניים

* החלטת הראדה העליונה על היווצרות ופירוק מחוזות משנה מתוך האתר הרשמי של הראדה העליונה 

## הערות שוליים

*
מחוזות משנה
חלוקה מנהלית של אוקראינה

שטחה של **[[אוקראינה]]** מחולק מבחינה מנהלית למחוזות, המחולקים בעצמם למחוזות משנה, המחלוקים בתורם לרשויות מקומיות. מאחר שאוקראינה היא מדינה אוניטארית, עיקר הכוח השלטוני מצוי בידי הממשלה המרכזית ולא ביחידות המנהליות עצמן.

## מבנה כללי
מבחינה מנהלית, החל משנת 2020 אוקראינה מחולקת ברמה הראשונה מחולקת אוקראינה ל-24 מחוזות (область; אובלסט). במקביל למחוזות בנמצא כמה אזורים בעלי מעמד מיוחד. בכלל זה, חצי האי-קרים נהנה ממעמד של רפובליקה אוטונומית, והערים קייב וסבסטופול מוגדרות כערים בעלות מעמד מיוחד ולכן הן לא משתייכות לאף מחוז. המחוזות עצמם מחולקים למחוזות משנה (райо́н; ראיון) ואלו לרשויות מקומיות (громада; הרומדה).

## רמת חלוקה מנהלית ראשונה

כאמור, ברמת החלוקה המנהלית הראשונה מחולקת אוקראינה ל-24 מחוזות המכונים אובלסט, רפובליקה אוטונומית אחת ושתי ערים בעלות מעמד מיוחד.

## רמת חלוקה מנהלית שנייה
שמאל|250px|חלוקת אוקראינה למחוזות משנה|ממוזער

24 המחוזות של אוקראינה מחלוקים ל-136 מחוזות משנה המכונים ראיון. ישנן גם ערים בעלות חשיבות אזורית, השוות במעמדן המנהלתי לזה של מחוזות המשנה.

## קישורים חיצוניים

קטגוריה:אוקראינה: חלוקה מנהלית
אטריט ברישה

**אטריט ברישה** (באלבנית: **Etrit Berisha**; נולד ב-10 במרץ 1989) הוא כדורגלן אלבני-קוסוברי המשחק בעמדת השוער בהאקן ובנבחרת אלבניה, בה הוא גם משמש כקפטן.

## קריירה
ברישה התחיל את הקריירה שלו במחלקת הנוער של קבוצת ק.פ. 2 קוריקו. בינואר  הצטרך לקאלמאר שבצרפת, וערך את הופעת הבכורה שלו בקבוצה הבוגרת ב-28 באפריל 2010 בניצחון נגד אורברו. בעונתו הראשונה ערך 14 הופעות. ב-12 ביולי 2012 הבקיע את שער הבכורה שלו בפנדל במשחק נגד קליפנטונוויל.

בספטמבר 2013, ברישה חתם בלאציו מהליגה האיטלקית, ובינואר ערך את הופעת הבכורה שלו בליגה בניצחון 0–1 נגד אינטר מילאנו. לאחר פציעתו של פדריקו מרקטי. גם לאחר שמרקטי החלים מהפציעה, ברישה המשיך לשחק בהרכב הפותח. ב-9 בפברואר 2014 נבחר לראשונה לאיש המשחק בדרבי נגד רומא. בעונה זו הוא עזר לקבוצתו לסיים במקום ה-9 בליגה ונבחר לשוער הזר המצטיין של השנה בסרייה א'.

לאחר שלוש שנים בלאציו, באוגוסט 2016 הושאל לאטאלנטה, וביוני 2017 חתם באופן קבוע בקבוצה. ביולי 2019 הושאל לספאל לעונה אחת עם אופציה לרכישה, שמומשה בסוף העונה. ב-1 ביולי 2021 עבר בהעברה חופשית לטורינו. ב-29 באוגוסט 2023 עבר לאמפולי.

## קריירה בינלאומית
במאי  זומן לראשונה לסגל נבחרת אלבניה לקראת משחק הידידות נגד  ו. ב-27 במאי 2013 ערך את הופעת הבכורה שלו בניצחון 1–0 על . לאחר שנבחרת קוסובו קיבלה אישור מפיפ"א לקיים משחקי ידידות נגד נבחרות החברות בה, סמיר אויקני ששימש כשוער ראשון בנבחרת אלבניה בחר לייצג את זו של קוסובו ובארישה הפך לשוער הראשון של אלבניה. נכלל בסגל נבחרת אלבניה ליורו 2016 וליורו 2024.

## תארים
;קאלמאר
* אליפות: 
* הסופר קאפ: 

;אישיים
* שוער העונה בשוודיה: 
* השוער הזר של השנה באיטליה: 

## קישורים חיצוניים

## הערות שוליים

קטגוריה:כדורגלנים קוסוברים
קטגוריה:כדורגלנים אלבנים
קטגוריה:שוערי כדורגל קוסוברים
קטגוריה:שוערי כדורגל אלבנים
קטגוריה:פרישטינה: כדורגלנים
קטגוריה:כדורגלני קאלמאר
קטגוריה:כדורגלני לאציו
קטגוריה:כדורגלני אטאלנטה
קטגוריה:כדורגלני ספאל
קטגוריה:כדורגלני גנואה
קטגוריה:כדורגלני אמפולי
קטגוריה:כדורגלני האקן
קטגוריה:כדורגלני נבחרת אלבניה
קטגוריה:כדורגלני יורו 2016
קטגוריה:כדורגלני יורו 2024
קטגוריה:כדורגלני טורינו
קטגוריה:קוסוברים שנולדו ב-1989
קטגוריה:אלבנים שנולדו ב-1989
הרבובה

**הרבובה** (באוקראינית: **Грабове**), הוא כפר במחוז משנה שחטרסקי, במחוז דונצק שבמזרח אוקראינה.

הכפר הוקם בשלהי המאה ה-15 על הגדה המערבית של נהר מיוס, והועבר למיקומו הנוכחי ב-1787. הכפר ממוקם סמוך לגבול בין מחוז דונצק למחוז לוהנסק, וכ-40 קילומטרים מגבול אוקראינה-רוסיה.

במהלך משבר אוקראינה השתלטו מורדים פרו-רוסיים על אזורים נרחבים במחוזות דונצק ולוהנסק. בתקרית ירי טיל נ"מ, הופלה סמוך לכפר ב-17 ביולי 2014 טיסה 17 של מלזיה איירליינס, שהייתה בדרכה מאמסטרדם לקואלה לומפור, באסון נהרגו 298 נוסעים ואנשי צוות המטוס.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז דונצק: יישובים
קטגוריה:אוקראינה: כפרים
קטגוריה:יישובים שהוקמו ב-1787
תיאטרון האימפרוב - הבית הישראלי לאימפרוביזציה

**תיאטרון האימפרוב – הבית הישראלי לאימפרוביזציה** הוא בית הספר הראשון בישראל לאמנות האלתור הבימתי (אימפרוב) שנוסד ומנוהל על ידי אנה פרמינגר.

## היסטוריה
בית הספר הוקם ב-2007 על ידי אנה פרמינגר לאחר שחזרה מלימודים מקיפים בניו יורק ושיקגו, שנחשבת כיום לבירת האימפרוביזציה העולמית.

עד אז נלמדו בארץ רק משחקי אימפרוביזציה בסגנון של מי השורה הזאת. תיאטרון האימפרוב הביא לארץ את אומנות האלתור בשיטת לונג פורם – בה השחקנים מאלתרים מחזה באורך מלא.

משנת 2008 התיאטרון יוצר מופעי אימפרוביזציה בהשתתפות הבוגרים:
*2008 – איסתרא בלגינא שעלה בתיאטרון הסטודיו והשתתפו בו בין השאר ערן פרץ ויולי סקר בשיתוף סמינר הקיבוצים
*2009 – שלושה מאלתרים בהשתתפות אנה פרמינגר, יואב ברתל ולירון גילרמן – מופע אימפרוביזציה אומנותי שבו יוצרים מחזה קומי שלם מתוך מילה שמוצעת מהקהל, שעלה ורץ עד היום בתיאטרון הסימטה.
*2010 אלתורנטיבי – מופע מערכונים מאולתרים בהשראת אישיות מפורסמת. בין השאר התארחו בו אבי גרייניק, יהלי סובול, ריקי בליך, אושרי כהן תומר שרון ועוד.

בית הספר מעביר קורסים בתל אביב ובחיפה. בנוסף מעביר בית הספר סדנאות חד פעמיות וערבים נושאיים החוקרים את טיבה של אומנות האלתור הבימתי, כמו גם סדנאות למגזר העסקי.

בין בוגרי בית הספר: אורי אלון, טל בן שחר, טלי רובין, יואב ברתל, גילי סער, מעין ויסברג, נועם רובינשטיין, ירון אדלשטיין ועוד.

## קישורים חיצוניים

*מיכל בן דוד איסתרא בלגינא "חגיגת צחוקים" מתוך אתר הבמה.
* 
*כתבה בעכבר העיר על 5 שנים לתיאטרון
* 
*המופע שלושה מאלתרים בתיאטרון הסימטה

## הערות שוליים

קטגוריה:ישראל: בתי ספר למשחק
קטגוריה:אמנות הבמה
קטגוריה:בידור
קטגוריה:ישראל: תיאטרוני פרינג'
הטיהור 2: לשרוד את הלילה

"**הטיהור 2: לשרוד את הלילה**" (באנגלית: ***The Purge: Anarchy***; בתרגום חופשי לעברית: "**הטיהור: אנרכיה**") הוא סרט קולנוע אמריקאי משנת 2014 אותו כתב וביים ג'יימס דה מונקו, ובו מככבים פרנק גרילו וקיילי סנצז'. הטיהור 2 הוא סרט ההמשך של "הטיהור", אך עוסק בדמויות אחרות. לסרט נעשה המשך בשנת 2016, הטיהור 3: שנת בחירות. תקציב הפקת הסרט היה 9 מיליון דולר, והוא הכניס בקופות 110 מיליון דולר.

## תקציר העלילה
### רקע
כמו בסרט הקודם בסדרה, הסרט מתרחש לאחר שארצות הברית "נולדה מחדש" עם שיעורי פשע ואבטלה בשיאי שפל של כל הזמנים וזאת בשל המדיניות של הממשל הפדרלי, בהנהגת המפלגה הטוטליטרית "מפלגת האבות המייסדים החדשים של אמריקה" שהנהיגה אירוע שנתי בלילה שבין ה-21 במרץ ל-22 במרץ: במשך 12 שעות החושך, שנקראו "הטיהור", שירותים ממשלתיים כמו משטרה, בתי חולים ומכבי אש סגורים ולא נותנים שירות כמו כן, כל פעילות פלילית (כולל רצח, גנבה ואונס) מוכרזת כחוקית, מטרתו של "הטיהור" היא למנוע מהתושבים לעבור על החוק ביום-יום יש לאפשר להם לשחרר את כל הזעם והפראיות בפרק זמן מצומצם ("לשחרר את החיה"). ההרג הרב המאפיין את ליל הטיהור תורם גם לשליטה בגידול האוכלוסייה. לטענת המתנגדים למועד זה, הטיהור נועד כדי לאפשר לתושבים לרצוח את העניים שאין בידם האמצעים להגן על עצמם כדי שלא יהוו עוד עול על המדינה.

### עלילה
ב־2023, כשנה לאחר הטיהור של 2022 שהוצג בסרט הקודם, זוג בשם שיין ולין נוסעים לבית אחותה של לין בלוס אנג'לס על מנת להעביר בו את ליל הטיהור. במהלך נסיעתם אוזל לזוג הדלק במכונית וכעת הם נמצאים תחת סכנה שכן עליהם למצוא במהירות מקום מסתור. בינתיים אל הרחובות יוצא ליאו בארנס, סמל משטרה אשר מעוניין לנקום את מותו של בנו. בנוסף, אם ובתה אשר נמצאות במנוס מפני כנופיית פורצים חמושים היטב אשר מנסים לתפוס אותם. חמשת האנשים נפגשים בליל הטיהור ומנסים לשרוד את הלילה.

## שחקנים ודמויות

## מוזיקה
את המוזיקה לסרט כתב והלחין המוזיקאי של הסרט הראשון בסדרה, נייתן וייטהד.

## קישורים חיצוניים
* 

* 
ביקורות
* 
* 

## הערות שוליים

קטגוריה:סרטי 2014
קטגוריה:סרטי אימה מ-2014
קטגוריה:סרטי פעולה אמריקאיים
קטגוריה:סרטי אימה אמריקאיים
קטגוריה:סרטי מתח אמריקאיים
קטגוריה:סרטי מותחן אימה אמריקאיים
קטגוריה:סרטי אולפני יוניברסל
קטגוריה:סרטי מדע בדיוני
קטגוריה:סרטי בלאמהאוס הפקות
אנדרוס

קטגוריה:שמות משפחה
קטגוריה:שמות משפחה המבוססים על השם אנדריאס